EARTH เผยกำไร Q3/59 ลดลง 35% จ่อปันผล 0.05 บ./หุ้น XD 24 พ.ย.นี้
EARTH เผยกำไร Q3/59 ลดลง 35% มาที่ 288.22 ลบ. จากปีก่อนมีกำไร 442.04 ลบ. หลังต้นทุนขายเพิ่มขึ้น ขณะที่ 9เดือนแรกมีกำไรอยู่ที่ 577.57 ลบ. ลดลง 37% จากปีก่อนมีกำไร 921.24 ลบ.จ่อปันผล 0.05 บ./หุ้น XD 24 พ.ย.59 กำหนดจ่าย 9 ธ.ค.นี้
14 พ.ย. 2559

บริษัท เอ็นเนอร์ยี่ เอิร์ธ จำกัด (มหาชน) หรือ EARTH รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 288.22 ล้านบาท หรือมีกำไรสุทธิ 0.0821 บาทต่อหุ้น ลดลง 35% จากช่วงเดียวกันของปีก่อนที่มีกำไรสุทธิ 442.04 ล้านบาท หรือมีกำไรสุทธิ 0.1487 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีต้นทุนขายเพิ่มขึ้น
ขณะที่ ผลการดำเนินงานช่วง 9 เดือนแรกมีกำไรสุทธิ 577.57 ล้านบาท หรือ 0.1646 บาทต่อหุ้น ลดลง 37% จากช่วงเดียวกันของปีก่อนที่มีกำไรสุทธิ 921.24 ล้านบาท หรือ 0.3099 บาทต่อหุ้น
พร้อมกันนี้ บริษัทยังประกาศจ่ายปันผลงวดการดำเนินงานวันที่ 1 ม.ค.2559 ถึงวันที่ 30 ก.ย.2559 อัตราการจ่ายปันผลเป็นเงินสด 0.05 บาทต่อหุ้น วันที่ไม่ได้รับสิทธิปันผล (XD) วันที่ 24 พ.ย. 2559กำหนดจ่ายปันผลวันที่ 9 ธ.ค.2559